CELEX: 62008CN0393
Language: ro
Date: 2008-05-21 00:00:00
Title: Cauza C-393/08: Cerere de pronunțare a unei hotărâri preliminare introdusă de Tribunale Amministrativo Regionale del Lazio (Italia) la 10 septembrie 2008 — Emanuela Sbarigia/Azienda USL RM/A, Comune di Roma, Assiprofar — Associazione Sindacale Proprietari Farmacia și Ordine dei Farmacisti della Provincia di Roma

8.11.2008   
            
            
               RO
            
            
               Jurnalul Oficial al Uniunii Europene
            
            
               C 285/28
            
         Cerere de pronunțare a unei hotărâri preliminare introdusă de Tribunale Amministrativo Regionale del Lazio (Italia) la 10 septembrie 2008 — Emanuela Sbarigia/Azienda USL RM/A, Comune di Roma, Assiprofar — Associazione Sindacale Proprietari Farmacia și Ordine dei Farmacisti della Provincia di Roma
   (Cauza C-393/08)
   (2008/C 285/46)
   Limba de procedură: italiana
   Instanța de trimitere
   Tribunale Amministrativo Regionale del Lazio
   Părțile din acțiunea principală
   
      Reclamantă: Emanuela Sbarigia
   
      Pârâte: Azienda USL RM/A, Comune di Roma, Assiprofar — Associazione Sindacale Proprietari Farmacia e Ordine dei Farmacisti della Provincia di Roma
   Întrebările preliminare
   
               1)
            
            
               Sunt compatibile cu principiile de drept comunitar al protecției liberei concurențe și al liberei prestări a serviciilor, prevăzute, între altele, la articolele 49, 81, 82, 83, 84, 85 și 86 din Tratatul CE, supunerea farmaciilor la interdicția de a putea renunța la concediul anual și de a rămâne deschise în mod liber chiar depășind limitele maxime de funcționare prevăzute în prezent în dispozițiile din Legea regională Lazio nr. 26/2002, și necesitatea, în temeiul articolului 10 alineatul 2 din aceeași Lege regională, a evaluării preliminare a particularităților zonei municipale de amplasare a farmaciilor solicitante, efectuată de administrație în mod discreționar (în acord cu entitățile și cu organismele specificate în același articol), pentru a putea obține de la Comune di Roma, derogarea de la aceste interdicții?
            
         
               2)
            
            
               Faptul că serviciul public farmaceutic, deși are ca obiectiv protecția sănătății publice, face obiectul unor limitări sau interdicții privind posibilitatea de extindere a programului de funcționare zilnic, săptămânal și anual în perioada de funcționare a fiecărei unități farmaceutice, precum cele stabilite prin Legea regională nr. 26/2002, este compatibil cu articolele 152 și 153 CE?